**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2020-07-23 Nr. TAR-66

Posėdis vyko 2020-07-16. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

6. SVARSTYTA.Pritarimas Klaipėdos miesto savivaldybės 2013–2020 metų strateginio plėtros plano įgyvendinimo 2019 metais ataskaitai.

Pranešėja I. Butenienė teigė, kad parengta ir teikiama Klaipėdos miesto savivaldybės tarybai tvirtinti Klaipėdos miesto plėtros strateginio plano 2013–2020 metų (toliau tekste – KSP) įgyvendinimo 2019 m. ataskaita. Vadovaujantis 2016 m. birželio 23 d. sprendimu Nr. T2-157 patvirtinta Klaipėdos miesto plėtros strateginio plano priežiūros metodika, atlikta KSP įgyvendinimo 2019 m. stebėsena – surinkti duomenys iš KSP dalių vykdytojų, atlikta plano įgyvendinimo pažangos analizė ir surinkti duomenys apie kiekybinių bei kokybinių vizijos, tikslų, uždavinių ir priemonių rodiklių pasiekimo lygį. Priemonių rodiklių pagalba kontroliuojamas KSP priemonių įgyvendinimas, o analizuojant vizijos, tikslų ir uždavinių rodiklių reikšmes įvertinamas įgyvendinamų priemonių poveikis atskiroms miesto sritims. Pristatėpagrindinius KSP įgyvendinimo 2019 m. ataskaitos rezultatus. Informavo, kad 2019 m. pagal KSP suplanuotus terminus buvo pilnai įgyvendinta 10 proc., vykdoma 84,9 proc., nevykdoma 4,8 proc., nevykdytina – 0,4 proc. KSP priemonių.

N. Puteikienė teigė, kad priemonėje „3.3.4.3. Sudaryti palankias sąlygas kino meno plėtotei įkuriant kino biurą ir kino centrą Kultūros fabrike“ rodiklis nurodytas „Įkurtas kino centras ir kino biuras (esamoje savivaldybės įstaigų infrastruktūroje)“, kuomet to nebuvo įvykdyta. Prašė koreguoti ir tikslinti priemonių įgyvendinimu rodiklius.

I. Butenienė sakė, kad aiškinamajame rašte reikėtų tikslinti 3.3.4.3. koreguoti priemonių įgyvendinimo rodiklį, nes turbūt VšĮ „Klaipėda ID“ šią veiklą interpretavo netinkamai. VšĮ „Klaipėda ID“ ir Kultūros skyriui pateikti informaciją ir koreguoti įvykdymo ataskaitą.

N. Puteikienė siūlė pavesti VšĮ „Klaipėda ID“ vykdyti esamoje struktūroje, kino centro ir kino biuro veiklą, pateikiant kitų metų veiklos planą iki š. m. spalio mėn.

I. Butenienė sakė, jog reikia patikslinti informaciją apie 3.3.4.3. priemonės vykdymą ir esant poreikiui VšĮ „Klaipėda ID“ laikinajai vadovei pateikti informaciją apie šios priemonės rodiklio įgyvendinimą.

N. Puteikienė siūlė patikslinti informaciją apie 3.3.4.3. priemonės vykdymą ir kviesti VšĮ „Klaipėda ID“ atstovus pateikti informaciją apie ateities perspektyvas ir kokios kliūtys įtakojo šios priemonės rodiklio įgyvendinimo nevykdymą.

L. Juknienė siūlė balsavimu apsispręsti dėl sprendimo projekto su pavedimu (BALSUOTA: už – 6 (J. Simonavičiūtė, L. Juknienė, R. Idzelevičius, A. Cesiulis, E. Kvederis, N. Puteikienė), susilaikė – 0, prieš – 0). Sprendimo projektui pritarė bendru sutarimu.

NUTARTA. Pritarti sprendimo projektui su pavedimu:

Patikslinti informaciją apie 3.3.4.3. priemonės vykdymą ir kviesti VšĮ „Klaipėda ID“ atstovus pateikti informaciją apie ateities perspektyvas ir kokios kliūtys įtakojo šios priemonės rodiklio įgyvendinimo nevykdymą.

Posėdžio pirmininkė Laima Juknienė

Posėdžio sekretorė Marija Petrulienė